L 52/24
DA
Den Europæiske Unions Tidende
20.2.2023
— sæden opfylder betingelserne i del 5, kapitel I, punkt 3, i bilag II til delegeret forordning (EU) 2020/686. 3.2.
Fra tidligst 30 dage efter afslutningen af beskyttende nødvaccination indtil afslutningen af den særlige overvågning, der er omhandlet i dette bilags del 2, kan følgende tillades: a) Flytning med henblik på slagtning af opdrættede dyr af listeopførte arter, der holdes i vaccinationszonen, til et slagteri beliggende i vaccinationszonen eller uden for denne, men i samme medlemsstat, på samme betingelser som dem, der er fastsat i artikel 24 og artikel 28, stk.
5, i delegeret forordning (EU) 2020/687.
b) Flytning af fersk kød, bortset fra spiselige slagtebiprodukter, fra vaccinerede hovdyr af listeopførte arter, bortset fra svin, hvis det ferske kød: — opfylder de samme betingelser som dem, der er fastsat i artikel 28, stk.
6, i delegeret forordning (EU) 2020/687 — er blevet udbenet, og de vigtigste tilgængelige lymfeknuder er fjernet — er — eller hidrører fra — slagtekroppe, der er modnet ved en temperatur på over 2 °C i mindst 24 timer, og pH-værdien målt i midten af Longissimus dorsi-musklen er registreret som værende på under 6,0.
c) Flytning af fersk kød fra hovdyr af listeopførte arter, bortset fra svin, holdt og slagtet uden for vaccinations­ zonen.
d) Flytning af fersk kød, bortset fra spiselige slagtebiprodukter, fra vaccinerede svin slagtet i dette tidsrum, hvis det ferske kød er produceret på samme betingelser som dem, der er fastsat i artikel 24, artikel 28, stk.
2, 3, 4, 6 og 7, og artikel 33, stk.
1, litra a), samt artikel 33, stk.
2, i delegeret forordning (EU) 2020/687.
e) Flytning af rå mælk fra vaccinerede dyr på samme betingelser som dem, der er fastsat i artikel 24, artikel 28, stk.
2, 3, 4, 6 og 7, og artikel 33, stk.
1, litra a), samt artikel 33, stk.
2, litra b), i delegeret forordning (EU) 2020/687.
f) Flytning af mejeriprodukter fra vaccinerede dyr, hvis de pågældende mejeriprodukter er blevet underkastet en effektiv behandling mod FMD i overensstemmelse med bilag VII til delegeret forordning (EU) 2020/687, og kun hvis de under fremstillingsprocessen, opbevaringen og transporten er holdt adskilt fra produkter, der ikke må sendes ud af vaccinationszonen i henhold til nærværende forordning.
g) Indsamling af sæd til kunstig inseminering fra donordyr af listeopførte arter, der holdes på godkendte avls­ materialevirksomheder beliggende i vaccinationszonen under de i punkt 3.1, litra d), fastsatte betingelser. 3.3.
Efter afslutningen af den særlige overvågning, der er omhandlet i dette bilags del 2, og indtil udløbet af den i dette bilags del 4 fastsatte generhvervelsesperiode, kan følgende tillades: a) Flytning med henblik på slagtning af dyr af listeopførte arter, der holdes i vaccinationszonen, til et slagteri beliggende i vaccinationszonen eller uden for denne, men i samme medlemsstat, på samme betingelser som dem, der er fastsat i artikel 24 og artikel 28, stk.
5, i delegeret forordning (EU) 2020/687.
b) Flytning af uvaccinerede dyr af listeopførte arter, såfremt følgende betingelser er opfyldt: i) Alle dyr af listeopførte arter på virksomheden er inden for 24 timer før pålæsningen blevet klinisk under­ søgt, uden at de udviste kliniske tegn på FMD.
ii) Dyrene har i mindst 30 dage ikke kunnet flyttes fra oprindelsesvirksomheden, og der er i samme tidsrum ikke indsat dyr af listeopførte arter på virksomheden.